ai4bharat/Pralekha huggingface dataset:
રસાયણ અને ખાતર મંત્રાલય
કેન્દ્રીય આરોગ્ય અને પરિવાર કલ્યાણ તેમજ રસાયણ અને ખાતર મંત્રી ડૉ. મનસુખ માંડવિયાની અધ્યક્ષતામાં રસાયણ અને પેટ્રોકેમિકલ્સ વિભાગની બેઠક યોજાઇ
પેટ્રોલિયમ અને પેટ્રોકેમિકલ ઉદ્યોગની ઉપનીપજોનો ઉપયોગ ફાર્માસ્યુટિકલ અને કૃષિ રસાયણ ઉદ્યોગોના મહત્વપૂર્ણ મધ્યસ્થીઓનું ઉત્પાદન કરવામાં થઇ શકે તેની શક્યતાઓ શોધવા માટે સંયુક્ત ટાસ્ક ફોર્સની રચના કરી
કેન્દ્રીય આરોગ્ય અને પરિવાર કલ્યાણ તેમજ રસાયણ અને ખાતર મંત્રી ડૉ. મનસુખ માંડવિયાની અધ્યક્ષતા તેમજ રસાયણ અને ખાતર તેમજ નવી અને અક્ષય ઊર્જા રાજ્યમંત્રી શ્રી ભગવંત ખુબાની ઉપસ્થિતિમાં સચિવ , સચિવ , સચિવ , PSU અને પેટ્રોકેમિકલ ક્ષેત્રમાં ઉદ્યોગજગતના અગ્રણીઓ સાથે બેઠકનું આયોજન કરવામાં આવ્યું હતું.
આ બેઠક પેટ્રોલિયમ ઉદ્યોગની એવી ઉપનીપજોમાં મૂલ્યવર્ધન કરવાની પદ્ધતિઓ પર ચર્ચા કરવાના ઉદ્દેશથી યોજવામાં આવી હતી જે ડાઉનસ્ટ્રીમ વિશેષ રસાયણ માટે કાચા માલ તરીકે ઉપયોગમાં લઇ શકાય.
કેન્દ્રીય મંત્રીએ ભારપૂર્વક જણાવ્યું હતું કે, ભારતે આવા કાચામાલ/મધ્યસ્થી સામગ્રીઓની આયાતની અવેજ પર ધ્યાન આપવાની જરૂર છે અને હાલની PCPIR ઇકોસિસ્ટમને મજબૂત કરવાની, ક્રેકર પ્લાન્ટ્સમાં રોકાણને પ્રોત્સાહન આપવાની તેમજ વિશેષ રસાયણ ક્ષેત્રને વેગ આપવા માટે આ ક્ષેત્રની ઔદ્યોગિક મજબૂતીનો લાભ ઉઠાવવાની જરૂર છે જેથી આદારણીય પ્રધાનમંત્રીની “આત્મનિર્ભર ભારત”ની દૂરંદેશીને સાર્થક કરી શકાય.
ડૉ. માંડવિયાએ આવી કાચી/પ્રારંભિક સામગ્રી/મધ્યસ્થ સામગ્રીને કે જે ઉચ્ચ મૂલ્યોથી આયાત કરવામાં આવે છે અને દેશમાં પેટ્રોલિયમ ઉદ્યોગો/રિફાઇનરીઓની ઉપનીપજોના મૂલ્યવર્ધન દ્વારા આ રસાયણોનું ઉત્પાદન કરવાની ક્ષમતા ધરાવે છે, તેને ઓળખવા માટે સંયુક્ત ટાસ્ક ફોર્સની રચના કરવાનો નિર્દેશ આપ્યો હતો. તેમણે અન્ય સંબંધિત હિતધારકો સાથે તાલમેલ બનાવીને રાસાયણિક અને પેટ્રોકેમિકલ ક્ષેત્ર માટે સર્વગ્રાહી અભિગમ અપનાવવા પર વિશેષ ભાર મૂક્યો હતો.
આ ટાસ્ક ફોર્સ એવી મહત્વપૂર્ણ મધ્યસ્થી સામગ્રીઓ અને કાચા માલને ઓળખવા માટે જવાબદાર રહેશે જે ફાર્માસ્યુટિકલ અને કૃષિ રસાયણ ઉદ્યોગો સહિત વિશેષ રસાયણોમાં બહુવિધ મૂલ્ય શ્રૃંખલામાં ઉપયોગમાં લેવામાં આવતા હોય.
ટાસ્ક ફોર્સ સંયુક્ત રીતે સંશોધન અને વિકાસ દ્વારા ઉકેલો ઓળખીને અને સરકારને સૂચનો આપીને ઇઝ ઓફ ડુઇંગ બિઝનેસને પ્રોત્સાહન આપવા માટે કામ કરશે. વિજ્ઞાન અને ટેકનોલોજી વિભાગ આ સંયુક્ત ટાસ્ક ફોર્સની પ્રવૃત્તિઓ હાથ ધરવા માટે નોડલ એજન્સી તરીકે કામ કરશે.
સંયુક્ત ટાસ્ક ફોર્સ દ્વારા ટેકનોલોજીના વિકાસની પણ સુવિધા પૂરી પાડવામાં આવશે તેઓ આવી ટેકનોલોજીને ઉદ્યોગમાં સ્થાનાંતરિત કરવામાં પણ મદદ કરશે.
ડૉ. માંડવિયાએ એવા નિર્દેશો આપ્યા હતા કે, રસાયણ અને પેટ્રોકેમિકલ ક્ષેત્રે ભારતને વૈશ્વિક ચેમ્પિયન બનાવવા માટે આ ટાસ્ક ફોર્સ તબક્કાવાર રીતે મહત્વપૂર્ણ રસાયણોને પ્રાધાન્યતા આપશે.
SD/GP/JD
(Visitor Counter : 149
માર્ગ પરિવહન અને રાજમાર્ગ મંત્રાલય
શ્રી નીતિન ગડકરીએ મધ્યપ્રદેશમાં રૂ. 1261 કરોડના પાંચ રાષ્ટ્રીય ધોરીમાર્ગ પ્રોજેક્ટનું ઉદ્ઘાટન કર્યુ
કેન્દ્રીય માર્ગ પરિવહન અને ધોરીમાર્ગ મંત્રી શ્રી નીતિન ગડકરીએ આજે મુખ્યમંત્રી શ્રી શિવરાજ સિંહ ચૌહાણ, કેન્દ્રીય રાજ્ય મંત્રી શ્રી ફગ્ગન સિંહ કુલસ્તે, રાજ્ય મંત્રી શ્રી ગોપાલ ભાર્ગવ, શ્રી બિસાહુલાલ સિંહ અને સાંસદો, ધારાસભ્યો અને અન્ય અધિકારીઓની હાજરીમાં મધ્યપ્રદેશના મંડલામાં રૂ. 1261 કરોડના ખર્ચે કુલ 329 કિલોમીટર લંબાઈના 5 રાષ્ટ્રીય ધોરીમાર્ગ પ્રોજેક્ટનું ઉદ્ઘાટન કર્યું હતું.
શ્રી ગડકરીએ કહ્યું કે મંડલા અને કાન્હા નેશનલ પાર્કની પ્રાકૃતિક સુંદરતા હંમેશા પ્રવાસીઓને આકર્ષે છે. આ રોડ પ્રોજેક્ટ્સના નિર્માણથી આ વિસ્તાર અને તેના વનવાસીઓને વધુ સારી સુવિધા મળશે. આ પ્રોજેક્ટ મંડલાને જબલપુર, ડિંડોરી, બાલાઘાટ જિલ્લાઓ સાથે સારી રીતે જોડશે.
મંત્રીશ્રીએ કહ્યું કે આ માર્ગોના નિર્માણથી પચમઢી, ભેડાઘાટ અને અમરકંટક જેવા ધાર્મિક સ્થળો તેમજ જબલપુરથી અમરકંટક થઈને બિલાસપુર, રાયપુર અને દુર્ગ તરફનો ટ્રાફિક સરળ બનશે. નજીકના પ્રદેશો અને રાજ્યોમાંથી કૃષિ અને ઔદ્યોગિક ઉત્પાદનોના પરિવહનને સરળ બનાવવામાં આવશે અને આનાથી સમય અને ઇંધણની બચત થશે, એમ તેમણે ઉમેર્યું હતું.
શ્રી ગડકરીએ કહ્યું કે પ્રધાનમંત્રી શ્રી નરેન્દ્ર મોદી અને મુખ્યમંત્રી શ્રી શિવરાજ સિંહ ચૌહાણના નેતૃત્વમાં અમારી સરકાર મધ્યપ્રદેશની સમૃદ્ધિ અને વિકાસ સુનિશ્ચિત કરવા તરફ સતત આગળ વધી રહી છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 118
પ્રધાનમંત્રીનું કાર્યાલય
પ્રધાનમંત્રીએ ઓક્સીજનના પુરવઠા અને ઉપલબ્ધતા વિશે ઉચ્ચ સ્તરીય બેઠક યોજી
પ્રધાનમંત્રી શ્રી નરેન્દ્ર મોદીની અધ્યક્ષતામાં દેશમાં ઓક્સીજનના પુરવઠા અને ઉપલબ્ધતા અંગે એક ઉચ્ચ સ્તરીય સમીક્ષા બેઠક યોજવામાં આવી હતી જેમાં ઓક્સીજનની ઉપલબ્ધતાને વધુ વેગવાન બનાવવા માટેની રીતો અને માધ્યમો વિશે ચર્ચા કરવામાં આવી હતી. અધિકારીઓએ છેલ્લા કેટલાક અઠવાડિયામાં ઓક્સીજનના પુરવઠામાં સુધારો લાવવા માટે હાથ ધરવામાં આવેલા વિવિધ પ્રયાસો વિશે તેમને માહિતગાર કર્યા હતા.
પ્રધાનમંત્રીએ બહુવિધ પરિબળો પર ઘણી ઝડપથી કામ કરવાની જરૂરિયાત વિશે વાત કરી હતી: જેમાં ઓક્સીજનના ઉત્પાદનમાં વધારો, વિતરણની ગતિમાં વૃદ્ધિ અને આરોગ્ય સુવિધાઓને ઓક્સીજન સપોર્ટ પૂરો પાડવા માટે આવિષ્કારી રીતોનો ઉપયોગ કરવા જેવી બાબતો સમાવી લીધી હતી.
પ્રધાનમંત્રીને જાણ કરવામાં આવી હતી કે, રાજ્યોમાં ઓક્સીજનની માંગ પારખવા માટે અને તદઅનુસાર પૂરતા પ્રમાણમાં પુરવઠો સુનિશ્ચિત કરવા માટે તેમની સાથે સહકારપૂર્ણ રીતે વિસ્તૃત કવાયત કરવામાં આવી છે. કેવી રીતે રાજ્યોમાં એકધારો ઓક્સીજનનો પુરવઠો વધારવામાં આવી રહ્યો છે તે વિશે પણ પ્રધાનમંત્રીને માહિતગાર કરવામાં આવ્યા હતા. હાલમાં 20 રાજ્યોમાં 6,785 MT/ દિવસની પ્રવાહી મેડિકલ ઓક્સીજનની વર્તમાન માંગની સામે ભારત સરકારે 21 એપ્રિલથી તે રાજ્યોને 6,822 MT/ દિવસના ધોરણે જથ્થો ફાળવવાનું શરૂ કરી દીધું છે.
અહીં નોંધનીય છે કે, છેલ્લા કેટલાક દિવસમાં, પ્રવાહી મેડિકલ ઓક્સીજનની ઉપલબ્ધતામાં અંદાજે 3,300 MT/ દિવસનો વધારો થયો છે જેમાં ખાનગી અને જાહેક ક્ષેત્રના સ્ટીલ પ્લાન્ટ્સ, ઉદ્યોગો, ઓક્સીજન ઉત્પાદકોનું યોગદાન છે તેમજ બિન-આવશ્યક ઉદ્યોગોને ઓક્સીજનનો પૂરવઠો આપવા પર મૂકાયેલા પ્રતિબંધથી પણ ઉપલબ્ધતા વધી છે.
અધિકારીઓએ પ્રધાનમંત્રીએ માહિતી આપી હતી કે, માન્યતા આપવામાં આવેલા PSA ઓક્સીજનના પ્લાન્ટ્સ શક્ય હોય એટલી વહેલી તકે કાર્યાન્વિત કરવા માટે તેઓ રાજ્યો સાથે મળીને કામ કરી રહ્યાં છે.
પ્રધાનમંત્રીએ અધિકારીઓને નિર્દેશો આપ્યા હતા કે, વિવિધ રાજ્યોમાં ઓક્સીજનનો પુરવઠો સરળતાતી અને કોઇપણ પ્રકારના અવરોધ વગર પહોંચે તે સુનિશ્ચિત કરવું જરૂરી છે. તેમણે કોઇપણ અવરોધોની સ્થિતિમાં સ્થાનિક પ્રશાસન સાથે મળીને જવાબદારી નિર્ધારિત કરવાની જરૂરિયાત વિશે પણ વાત કરી હતી. તેમણે મંત્રાલયોને પણ કહ્યું હતું કે, તેઓ ઓક્સીજનના ઉત્પાદન અને પુરવઠામાં વધારો કરવા માટે વિવિધ આવિષ્કારી રીતોનું અન્વેષણ કરે.
નાઇટ્રોજન અને એર્ગોન ટેન્કરોના રૂપાંતરણ દ્વારા ક્રાયોજેનિક ટેન્કરોની ઉપલબ્ધતા ઝડપથી વધારવા માટે, ટેન્કરોની આયાત અને એરલિફ્ટિંગ માટે તેમજ તેના વિનિર્માણ માટે પણ વિવિધ પગલાં લેવામાં આવી રહ્યાં છે.
પ્રધાનમંત્રીએ રાજ્યોમાં ઓક્સીજનનું ઝડપી પરિવહન સુનિશ્ચિત કરવા પર પણ વિશેષ ભાર મૂક્યો હતો. લાંબા અંતરમાં ટેન્કરોના ઝડપી અને નોન-સ્ટોપ પરિવહન માટે રેલવેનો ઉપયોગ કરવા અંગે પણ ચર્ચા કરવામાં આવી હતી. 105 MT પ્રવાહી મેડિકલ ઓક્સીજનનો પ્રથમ રેકનો જથ્થો મુંબઇથી વિઝાગ પહોંચી ગયો છે. તેવી જ રીતે, ઓક્સીજનના ખાલી ટેન્કરો પણ ઓક્સીજન સપ્લાયરો સુધી એરલિફ્ટ કરવામાં આવી રહ્યાં છે જેથી ઓક્સીજનના પૂરવઠા માટે એકતરફી મુસાફરીનો સમય ઘટાડી શકાય.
મેડિકલ સમુદાયના પ્રતિનિધિઓએ પણ ઓક્સીજનના ઉચિત ઉપયોગ વિશે ચર્ચા કરી હતી અને કેવી રીતે કેટલાક રાજ્યોમાં ઓડિટના કારણે ઓક્સીનની માંગ દર્દીઓની સ્થિતિ પર અસર પડ્યા વગર ઘટી તેના વિશે પણ વાત કરી હતી.
પ્રધાનમંત્રીએ ભારપૂર્વક કહ્યું હતું કે, રાજ્યોએ સંગ્રહખોરી દૂર કરવાની ખાસ જરૂર છે.
આ બેઠકમાં કેબિનેટ સચિવ, પ્રધાનમંત્રીના અગ્ર સચિવ, ગૃહ સચિવ, આરોગ્ય સચિવ તેમજ વાણિજ્ય અને ઉદ્યોગ મંત્રાલય, માર્ગ પરિવહન મંત્રાલય, ફાર્માસ્યુટિકલ્સ, નીતી આયોગના સચિવો પણ ઉપસ્થિત રહ્યાં હતા.
ગૃહ મંત્રાલય
ગૃહ રાજ્યમંત્રી શ્રી કિરેન રિજિજૂએ એનડીએમપીની સમીક્ષા કાર્યશાળાનું ઉદ્ઘાટન કર્યું
નવી દિલ્હી, 12-04-2017
ગૃહ રાજ્યમંત્રી શ્રી કિરેન રિજિજૂએ આજે  નવી દિલ્હીમાં રાષ્ટ્રીય આપત્તિ વ્યવસ્થાપન યોજના ની સમીક્ષા માટેની બે દિવસીય કાર્યશાળાનું ઉદ્ઘાટન કર્યું. આ કાર્યશાળા રાષ્ટ્રીય આપત્તિ વ્યવસ્થાપન ઓથોરીટી  દ્વારા આયોજિત કરાઈ છે.
આ પ્રસંગે શ્રી કિરેન રિજિજૂએ કહ્યું કે એ આવશ્યક છે કે આપણે આપત્તિ જોખમ ઘટાડા નો પોતાના વહિવટમાં સમાવેશ કરીએ. તેમણે કહ્યું કે આ સમીક્ષા ભવિષ્યમાં આવનારી આપત્તિઓની વ્યવસ્થામાં પ્રમુખ રૂપથી સહાયક થશે.
એનડીએમપી દેશની પહેલી રાષ્ટ્રીય આપત્તિ વ્યવસ્થાપન યોજના છે, જેનો શુભારંભ પ્રધાનમંત્રી શ્રી નરેન્દ્ર મોદીએ ગત વર્ષે જૂનમાં કર્યો હતો. આ યોજનાની ઊભરતા વૈશ્વિક પ્રયત્નો અને રાષ્ટ્રીય અનુભવોને સમાયોજિત કરવા માટે સમય-સમય પર સમીક્ષા કરવામાં આવે છે. ગત વર્ષે નવેમ્બરમાં ડીઆરઆર પર એશિયાઈ મંત્રીસ્તરીય સંમેલન દરમિયાન ડીઆરઆર પર પ્રધાનમંત્રીનો 10 સૂત્રીય એજન્ડા આ યોજનાના સંશોધનમાં માર્ગદર્શન દસ્તાવેજના રૂપમાં લાભદાયક હશે.
દરેક હિતધારકો માટે મહત્વપૂર્ણ આ યોજનાની સમીક્ષા કરવાનો આગ્રહ કરતા પ્રધાનમંત્રીના અધિક મુખ્ય સચિવ ડૉ. પી. કે. મિશ્રાએ કહ્યું કે યોજનાની સમીક્ષા કરતી વખતે સામાજિક – આર્થિક વાસ્તવિકતાઓ અને પરિવર્તનોને ધ્યાનમાં રાખવા મહત્વપૂર્ણ છે.
સમીક્ષા પ્રક્રિયામાં સહભાગિતા અને અને સમાવેશી બનાવવા માટે એનડીએમએએ રાષ્ટ્રીય યોજના પર રાજ્ય સરકારો અને કેન્દ્ર સરકારોના મંત્રાલયો પાસેથી પણ સૂચનો માગ્યા હતા.
આ કાર્યશાળાની રચનાના મુદ્દા ઝડપથી આયોજિત થનારી આગામી રાષ્ટ્રીય આપત્તિ જોખમ ઘટાડા  મંચ પર વિચાર-વિમર્શનો ભાગ હશે.
કાર્યશાળાના પહેલા દિવસે એનડીએમએ અને ગૃહ મંત્રાલય, રાજ્ય સરકારો તથા બિન-સરકારી સંગઠનો ના વરિષ્ઠ અધિકારીઓએ ભાગ લીધો.
AP/J.Khunt/GP
(Visitor Counter : 45
પ્રધાનમંત્રીનું કાર્યાલય
પ્રધાનમંત્રી 7 ઓગસ્ટે મધ્યપ્રદેશમાં પીએમજીકેએવાયના લાભાર્થીઓ સાથે વાતચીત કરશે
પ્રધાનમંત્રી શ્રી નરેન્દ્ર મોદી 7 ઓગસ્ટ, 2021ના રોજ સવારે 11 વાગ્યે વીડિયો કોન્ફરન્સના માધ્યમથી મધ્યપ્રદેશમાં પ્રધાનમંત્રી ગરીબ કલ્યાણ અન્ન યોજના ના લાભાર્થીઓ સાથે વાતચીત કરશે.
રાજ્ય સરકાર દ્વારા આ યોજના અંગે વધુ જાગૃતિ ફેલાવવાના હેતુથી આક્રમક અભિયાન શરૂ કરાયું છે જેથી કોઈપણ લાયક વ્યક્તિ આ યોજનાના લાભથી વંચિત ન રહે. રાજ્ય 7 ઓગસ્ટ, 2021નો દિવસ પ્રધાનમંત્રી ગરીબ કલ્યાણ અન્ન યોજના દિવસ તરીકે ઉજવશે.
પીએમજીકેએવાય અંતર્ગત, મધ્યપ્રદેશમાં 4.83 કરોડ લાભાર્થીઓ 25000થી વધુ સસ્તા અનાજની દુકાનોમાંથી મફત રાશન મેળવી રહ્યા છે.
મધ્યપ્રદેશના રાજ્યપાલ મંગુભાઈ પટેલ અને મુખ્યમંત્રી શ્રી શિવરાજસિંહ ચૌહાણ આ પ્રસંગે ઉપસ્થિત રહેશે. આ કાર્યક્રમમાં ઉત્તરાખંડ, હિમાચલ પ્રદેશ, અરૂણાચલ પ્રદેશ, આસામ, ત્રિપુરા, હરિયાણા અને ગોવા રાજ્યના ફૂડ સેક્ટરના મંત્રીઓ તથા અધિકારીઓ પણ સાક્ષી બનશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
કૃષિ મંત્રાલય
નાળિયેર વિકાસ બોર્ડે FoCT પામ આરોહકો માટે કોલ સેન્ટરની સ્થાપના કરી
નાળિયેર વિકાસ બોર્ડ સ્થાપિત કરે છે તરત જ એક કોલ સેન્ટર જે કુશળ નાળિયેર આરોહકો 'નાળિયેરનાં વૃક્ષનાં મિત્રો'  દ્વારા છોડના સંરક્ષણ, લણણી અને અન્ય ફિલ્ડ ઓપરેશન્સના ક્ષેત્રમાં નાળિયેર ઉત્પાદકોની જરૂરિયાતોને પહોંચી વળશે. કેરળમાં કોલ સેન્ટર કોચીના બોર્ડના હેડ ક્વાર્ટર્સમાં કાર્યરત છે. કેરળ ઉપરાંત નાળિયેરનું ઉત્પાદન કરતાં પરંપરાગત રાજ્યો તમિલનાડુ, આંધ્રપ્રદેશ અને કર્ણાટકમાં સંબંધિત રાજ્યોમાં બોર્ડની યુનિટ ઓફિસ મારફતે આ કોલ સેન્ટર સમાંતરે શરૂ કરવામાં આવશે. આ કોલ સેન્ટર માટે કુલ ૧૫૫૨ એફઓસીટીએ નોંધણી કરાવી હતી. નાળિયેરની ખેતી સાથે સંબંધિત પ્રવૃત્તિઓ હાથ ધરવા માટે FoCTની સેવાઓ સંબંધિત જિલ્લાઓમાં બ્લોક ગ્રામ પંચાયત સ્તરે ઉપલબ્ધ થશે, જેમાં નાળિયેરનાં વૃક્ષો પર ચઢાણ, છોડનું સંરક્ષણ, લણણી, બીજ અખરોટની ખરીદી, નર્સરી મેનેજમેન્ટ વગેરે સામેલ છે. નાળિયેરના ખેડુતો આ કોલ સેન્ટર દ્વારા FoCTની સેવાઓનો લાભ લઈ શકે છે.
કોલ સેન્ટરનો ઉદ્દેશ નાળિયેરના ખેડૂતો, ખેડૂત ઉત્પાદક સંસ્થાઓ, નાળિયેર ઉદ્યોગસાહસિકો અને વિવિધ કૃષિ વિભાગો/સંસ્થાઓના અધિકારીઓ સાથે ફ્રેન્ડ્સ ઓફ કોકોનટ ટ્રી ને જોડીને નાળિયેર ક્ષેત્રની પ્રવૃત્તિઓમાં સુધારો લાવવાનું છે. વધુ વિગતો માટે કૃપા કરીને 0484-2377266 નો સંપર્ક કરો. આ ઉપરાંત રસ ધરાવતા કુશળ આરોહકો પણ આ કોલ સેન્ટરમાં નોંધણી કરાવી શકે છે. આ અંગે કૃપા કરીને 8848061240 સંપર્ક કરો અથવા વોટ્સએપ સંદેશ દ્વારા સંપર્ક નંબર સાથે નામ, સરનામું, બ્લોક / પંચાયત જેવી વિગતો મોકલો.
CB/GP/JD
(Visitor Counter : 75
મંત્રીમંડળ
કેબિનેટે ઓસ્ટ્રેલિયા-ભારત જળ સુરક્ષા પહેલ  અંગે ટેકનિકલ સહકાર માટે ભારત અને ઓસ્ટ્રેલિયા વચ્ચેના સમજૂતી પત્રને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને આવાસ અને શહેરી બાબતોના મંત્રાલય , ભારત સરકાર અને ટેકનિકલ સહકાર માટે ઓસ્ટ્રેલિયા સરકારના વિદેશી બાબતો અને વેપાર વિભાગ  વચ્ચેના સમજૂતી પત્રની જાણકારી આપવામાં આવી હતી. શહેરી જળ વ્યવસ્થાપનમાં. ડિસેમ્બર, 2021માં એમઓયુ પર હસ્તાક્ષર કરવામાં આવ્યા છે.
એમઓયુ શહેરી જળ સુરક્ષાના ક્ષેત્રમાં બંને દેશો વચ્ચે દ્વિપક્ષીય સહયોગને વધુ મજબૂત કરશે. તેમાં શહેરી જળ વ્યવસ્થાપન માટે તમામ સ્તરે સંસ્થાકીય ક્ષમતાઓને મજબૂત કરાશે; પાણી અને સ્વચ્છતા સેવાઓની સુલભતા, પોષણક્ષમતા અને ગુણવત્તામાં સુધારો; જળ અને પાણી સુરક્ષિત શહેરોની પરિપત્ર અર્થવ્યવસ્થાને પ્રોત્સાહન આપવામાં આવશે; આબોહવા સ્થિતિસ્થાપક જળ વ્યવસ્થાપન પદ્ધતિઓને પ્રોત્સાહિત કરાશે; જળ વ્યવસ્થાપનમાં સમુદાયની ભાગીદારી વધારવી અને સુલભ ઈન્ફ્રાસ્ટ્રક્ચર માટેની પહેલ દ્વારા સામાજિક સમાવેશમાં સુધારો કરવો સામેલ રહેશે.
એમઓયુ બંને પક્ષોને શહેરી જળ સુરક્ષાના મુખ્ય ક્ષેત્રોમાં બે રાષ્ટ્રો દ્વારા મેળવેલી તકનીકી પ્રગતિ વિશે જાણવા માટે સક્ષમ બનાવશે અને શિક્ષણના આદાનપ્રદાન, શ્રેષ્ઠ પ્રથાઓ અને સંસ્થાઓની ક્ષમતા નિર્માણને પ્રોત્સાહન આપશે. આ આત્મનિર્ભર ભારતની અનુભૂતિમાં મદદ કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમએ ભાગલા દરમિયાન જીવ ગુમાવનારા તમામ લોકોને શ્રદ્ધાંજલિ અર્પણ કરી
પ્રધાનમંત્રી, શ્રી નરેન્દ્ર મોદીએ ભાગલાની ભયાનક સ્મૃતિ દિવસ નિમિત્તે ભાગલા દરમિયાન જીવ ગુમાવનારા તમામ લોકોને શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
"આજે, #PartitionHorrorsRemembranceDay પર, હું એ તમામ લોકોને શ્રદ્ધાંજલિ આપું છું જેમણે વિભાજન દરમિયાન પોતાનો જીવ ગુમાવ્યો હતો, અને આપણા ઇતિહાસના તે દુ:ખદ સમયગાળા દરમિયાન સહન કરનારા તમામની સ્થિતિસ્થાપકતા તેમજ સંવેદનાને બિરદાવું છું."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 200.33 કરોડ રસીના ડોઝ  આપવામાં આવ્યા
- છેલ્લા ચોવિસ કલાકમાં 27,78,013 ડોઝ આપવામાં આવ્યા
- ભારતમાં સક્રિય કેસનું ભારણ 1,43,654 થયું
- સક્રિય કેસનું ભારણ હાલમાં 0.33% છે
- સાજા થવાનો દર હાલમાં 98.47% નોંધાયો
- છેલ્લા 24 કલાકમાં 16,113 દર્દીઓ સાજા થયા, કુલ વધીને 4,31,13,623 દર્દીઓ સાજા થયા
- છેલ્લા 24 કલાકમાં ભારતમાં 15,528 નવા કેસ નોંધાયા
- દૈનિક પોઝિટિવીટી દર 3.32% પહોંચ્યો
- સાપ્તાહિક પોઝિટિવીટી દર હાલમાં 4.57% છે
- કુલ 87.01 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,68,350 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
રેલવે મંત્રાલય
ભારતીય રેલવેનો મુંબઈ-અમદાવાદ એલીવેટેડ પ્રોજેક્ટ
મુંબઈ-અમદાવાદ હાઇસ્પીડ રેલ પ્રોજેક્ટનું નિર્માણ સંપૂર્ણપણે એલીવેટેડ કોરિડોર તરીકે કરવાનો નિર્ણય લેવાયો હતો, જેથી સલામતીમાં વધારો થાય અને પ્રોજેક્ટ માટે જરૂરી જમીનમાં ઘટાડો થાય.
જાપાન ઇન્ટરનેશનલ કોઓપરેશન એજન્સી ની પ્રાથમિક આકારણી મુજબ, સંપૂર્ણપણે એલીવેટેડ કોરિડોરથી અંદાજે રૂ. 10,000 કરોડનો ખર્ચ વધશે.
જેઆઇસીએએ ડિસેમ્બર, 2016માં સંપૂર્ણપણે એલીવેટેડ કોરિડોરના નિર્માણ પર વિચાર કરવા પ્રોજેક્ટના ડિઝાઇન ડોક્યુમેન્ટ, બિડિંગ ડોક્યુમેન્ટ તથા ટેકનિકલ માપદંડો અને ધારાધોરણો તૈયાર કરવા એક જનરલ કન્સલ્ટન્ટની નિમણૂક કરી છે.
આ અખબારી યાદીનો આધાર રાજ્ય કક્ષાના રેલવે મંત્રી શ્રી રાજેન ગોહેને લોકસભામાં 15.03.2017  એક પ્રશ્રના લેખિત જવાબમાં સામેલ માહિતી છે.
AP/J.Khunt/GP
(Visitor Counter : 169
સ્વાસ્થ્ય અને પરિવાર કલ્યાણ મંત્રાલય
ચીનથી પરત આવેલા પ્રવાસીઓ માટે માર્ગદર્શિકા
તમારી અને તમારા પરિવારની સુરક્ષા માટે તમારે જાણવા જેવી તમામ માહિતી
ચીનમાં નવા ફેલાઈ રહેલા કોરોના વાયરસને કારણે અન્ય દેશોમાં આંતરરાષ્ટ્રીય સ્તરે પણ આવા કેસ ધ્યાનમાં આવ્યા હોવાનુ જણાયુ છે. કોરોના વાયરસથી સામાન્ય શરદી થવાથી માંડીને મિડલ-ઈસ્ટ રેસ્પિરેટરી સિન્ડ્રોમ  અને સિવિયર એક્યુટ રેસ્પીરેટરી સિન્ડ્રોમ  જેવી ઘાતક બિમારીઓ થઈ શકે છે.
આ બીમારીનાં લક્ષણો કેવા છે ?
તાવ, કફ, શ્વાસ લેવામાં તકલીફ વગેરે કોરોના વાયરસથી ફેલાતા રોગનાં સામાન્ય લક્ષણો છે.
તમારી જાતને તથા અન્યને બીમાર થતાં કેવી રીતે બચાવી શકાય ?
જો તમે નજીકના સમયમાં ચીન જઈને આવ્યા હોવ તો  અથવા તો કોરોના વાયરસગ્રસ્ત વ્યક્તીનો ચેપ લાગ્યો હોય તેવી સંભાવના હોય તો, મોટા ભાગના લોકોને માર્ગદર્શનની જરૂર પડે છે. તમને નીચે મુજબ સલાહ આપવામાં આવે છે:
- ઘરે પરત આવ્યા પછી 14 દિવસ સુધી એકલા રહેવાનુ પસંદ કરો
- અલાયદા ખંડમાં સુઓ.
- પરિવારના અન્ય સભ્યો સાથે મર્યાદિત સંપર્ક રાખો અને મુલાકાતીઓને મળવાનુ ટાળો.
- જ્યારે કફ આવતો હોય અથવા છીંકો આવતી હોય ત્યારે નાક અને મોં ઢાંકેલુ રાખો.
- શરદી અથવા ફલૂ નાં લક્ષણો ધરાવતા કોઈની સાથે પણ સંપર્ક ટાળો. 
- નીચે દર્શાવેલી સ્થિતિમાં ઘરની તમામ વ્યક્તિઓએ હંમેશાં સ્વચ્છતા જાળવવી જોઈ અને હાથ ધોવા જોઈએ
- છીંક કે કફ આવે ત્યારે
- તમે જો કોઈ બીમાર વ્યક્તિની સંભાળ લેતા હોવ તો
- રસોઇ કરતા પહેલા, તે દરમિયાન અને તે પછી
- જમતા પહેલાં,
- શૌચાલયનો વપરાશ કર્યા પછી,
- જ્યારે હાથ ગંદા હોય ત્યારે
- કોઈ પ્રાણીનો સંપર્ક થયા પછી, કે પ્રાણીજન્ય કચરાનો નિકાલ કર્યા પછી
- જો તમને ચીનથી પરત આવ્યા પછીના 28 દિવસમાં કોઈ તાવ આવે તો અથવા કફ થાય અથવા શ્વાસ લેવામાં તકલીફ પડે તો નીચે મુજબનાં પગલાં લેવાં.
(- તુરત જ માસ્ક પહેરી લો અને સલાહ આપ્યા મુજબ નજીકના તબીબી એકમને જાણ કરો
- જરા પણ ગભરાઈ જશો નહી.
- વધુ પૂછપરછ માટે કન્ટ્રોલ રૂમ નં. 011-23978046ને ફોન કરો અથવા ncov2019[at]gmail[dot]com પર ઈ - મેઈલ કરો
મંત્રીમંડળ
મંત્રીમંડળે વિજ્ઞાન અને ટેકનોલોજીને પ્રોત્સાહન આપવા માટે ભારતનાં અટલ ઇનોવેશન મિશન અને રશિયાનાં ફંડ “ટેલેન્ટ એન્ડ સકસેસ” વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકે વિજ્ઞાન અને ટેકનોલોજીને પ્રોત્સાહન આપવા તેમજ બંને દેશો વચ્ચે વિદ્યાર્થીઓ, શિક્ષકો, સંશોધકો અને વૈજ્ઞાનિકોના આદાન-પ્રદાનના માધ્યમથી સંગઠનાત્મક કાર્યને મજબૂત પાયો આપવા માટે ભારતનાં અટલ ઇનોવેશન મિશન અને રશિયાનાં ફંડ “ટેલેન્ટ એન્ડ સકસેસ” વચ્ચેનાં સમજૂતી કરાર ને મંજૂરી આપી છે. આ સમજૂતી કરારો પર 5 ઓક્ટોબર, 2018ના રોજ હસ્તાક્ષર કરવામાં આવ્યા હતા.
ફાયદાઓ:
આ સમજૂતી કરારો ભારત અને રશિયા વચ્ચે વિદ્યાર્થીઓ, શિક્ષકો, સંશોધકો અને વૈજ્ઞાનિકોના આદાન-પ્રદાનના માધ્યમથી સંગઠનાત્મક કાર્યના મજબૂત પાયાને તેમજ વિજ્ઞાન અને ટેકનોલોજીને પ્રોત્સાહન આપશે.
મુખ્ય અસરો:
આ સમજૂતી કરારો બંને દેશોમાં શાળાઓ, યુનિવર્સિટીઓ, સાંસ્કૃતિક સંસ્થાઓ, વિજ્ઞાન અને ટેકનોલોજી તથા નિષ્ણાત શિક્ષણ સંસ્થાઓ, હાઈ ટેક કંપનીઓ, સ્ટાર્ટ અપ અને ઇનોવેશન કેન્દ્રો સાથે સંબંધો સ્થાપિત કરવા માટે એક માળખું પૂરું પાડશે. તેના દ્વારા બંને દેશોમાં નવા વૈજ્ઞાનિક જ્ઞાનનું નિર્માણ, બૌદ્ધિક સંપદાની ઉત્પત્તિ, નવીનીકરણ અને ઉત્પાદન વિકાસને પ્રોત્સાહન આપનાર પ્રવૃત્તિઓ થવાની સંભાવના છે.
પૂર્વભૂમિકા:
પ્રધાનમંત્રીએ 23-24મી ડિસેમ્બર, 2015ની તેમની રશિયાની મુલાકાત દરમિયાન, સોચીમાં સિરીયસ શૈક્ષણિક કેન્દ્રની મુલાકાત લીધી હતી, જ્યાં તેમણે રશિયન વિદ્યાર્થીઓને ભારતમાં ભારતીય વિદ્યાર્થીઓ સાથે કામ કરવા માટે આમંત્રણની દરખાસ્ત મૂકી હતી. ઓક્ટોબર 2018ના પ્રથમ સપ્તાહમાં રશિયાના રાષ્ટ્રપતિ, શ્રી વ્લાદિમીર પુતિનની મુલાકાતના પ્રારંભ પ્રસંગે રશિયાનાં દસ વિદ્યાર્થીઓએ ઓક્ટોબર 1 થી 4, 2018 દરમિયાન આઈઆઈટી, દિલ્હી ખાતે એક ઇનોવેશન બૂટ કેમ્પમાં પાંચ અટલ ટીંકરીંગ લેબ શાળાનાં દસ ભારતીય વિદ્યાર્થીઓ સાથે કામ કરવા માટે ભારતની મુલાકાત લીધી હતી. વિદ્યાર્થીઓએ આરોગ્ય અને કાળજી, અવકાશ વિજ્ઞાન, સ્વચ્છ ટેકનોલોજી, કૃષિ ટેકનોલોજી અને સ્માર્ટ મોબિલીટી આ પાંચ ક્ષેત્રોમાં નવા પ્રોટોટાઈપ્સના વિકાસની સંભાવના શોધવા માટે નવિનીકૃત વિચારો પર કામ કર્યું હતું. તે દરમિયાન શોધી કાઢવામાં આવેલા પ્રોટોટાઈપ્સને 5મી ઓક્ટોબર, 2018ના રોજ ભારતના પ્રધાનમંત્રી શ્રી નરેન્દ્ર મોદી અને રશિયન ફેડરેશનના રાષ્ટ્રપતિ શ્રી વ્લાદિમીર પુતિન સમક્ષ યુવા વિદ્યાર્થી સંશોધકો દ્વારા પ્રસ્તુત કરવામાં આવ્યા હતા.
આ સમજૂતી કરારોના માધ્યમથી ભારતનાં અટલ ઇનોવેશન મિશન  અને રશિયાનાં ફંડ “ટેલેન્ટ એન્ડ સકસેસ”, વચ્ચે સંગઠનાત્મક કાર્યને યથાવત ચાલુ રાખવાની દરખાસ્ત મુકવામાં આવી છે.
J.Khunt/GP/RP
(Visitor Counter : 194
પૃથ્વી વિજ્ઞાન મંત્રાલય
સમગ્ર ભારતના હવામાનનો સારાંશ અને આગાહી
ભારતના હવામાન ખાતાના રાષ્ટ્રીય હવામાન અગાહી કેન્દ્ર દ્વારા સમગ્ર ભારતમાં આગામી પાંચ દિવસ માટે આપવામાં આવેલી હવામાનની આગાહીનો સારાંશ નીચે દર્શાવ્યા મુજબ છે:
♦ દક્ષિણ આંદામાન સમુદ્ર અને આસપાસના વિસ્તારોમાં આગામી 48 કલાકમાં હવાનું હલકું દબાણ બનવાની પૂરી શક્યતા છે. ત્યારપછીના 48 કલાકમાં તે વધુ તીવ્ર બને અને ડિપ્રેશનમાં ફેરવાય તેવી પણ ઘણી સંભાવના છે. આગામી 01 થી 03 મે દરમિયાન તે ઉત્તર- વાયવ્ય તરફ આગળ વધે અને તે પછી ઉત્તર ઇશાન દિશામાં મ્યાનમાર- બાંગ્લાદેશના દરિયાકાંઠા વિસ્તાર તરફ આગળ વધે તેવી સંભાવના છે. તેના પ્રભાવ હેઠળ, ઝડપી પવન ફુંકાવાની શક્યતા છે, 01 મેના રોજ દક્ષિણ આંદામાન સમુદ્ર, નિકોબારના ટાપુઓ અને બંગાળની ખાડીમાં અગ્નિ દિશામાં તે 40-50 કિમી પ્રતિ કલાકની ઝડપે પહોંચશે અને 60 કિમી પ્રતિ કલાકની ઝડપે આગળ વધવાની શક્યતા છે; 02 મેના રોજ આ પ્રદેશોમાં જ 45-55 કિમી પ્રતિ કલાકની ઝડપે પવન ફુંકાશે અને 65 કિમી પ્રતિ કલાકની ઝડપે આગળ વધવાની શક્યતા છે જ્યારે 03 મેના રોજ બંગાળની ખાડીની અગ્નિ દિશામાં અને દક્ષિણ આંદામાન સમુદ્રની આસપાસના વિસ્તારોમાં 50-60 કિમી પ્રતિ કલાકની ઝડપે પવન ફુંકાશે જે 70 કિમી પ્રતિ કલાકની ઝડપે આગળ વધે તેવી શક્યતા છે.
02 મેના રોજ નિકોબારના કેટલાક ટાપુઓ પર ભારેથી અતિ ભારે વરસાદ આવવાની શક્યતા છે જ્યારે 01 અને 03 મેના રોજ આ જ પ્રદેશમાં અલગ અલગ સ્થળોએ ભારે વરસાદની શક્યતા છે.
♦ સમગ્ર ભારત દ્વીપકલ્પ પ્રદેશમાં નીચા દબાણ/પવનની અસંગતતાના કારણે કેરળ અને માહેમાં આગામી 2 દિવસમાં વ્યાપક વિસ્તારમાં છુટાછવાયા વરસાદી ઝાપટા/ ગાજવીજ સાથે વરસાદ પડવાની શક્યતા છે જ્યારે મહારાષ્ટ્ર, ગોવા અને કર્ણાટકના આંતરિક વિસ્તારોમાં મોટાભાગે 29 એપ્રિલથી 01 મે દરમિયાન છુટાછવાયા ઝાપટા પડવાની શક્યતા છે. આ સમય દરમિયાન આ પ્રદેશોમાં છુટાછવાટા ઝાપટા, ગાજવીજ તેમજ ભારે પવન  ફુંકાવાની શક્યતા પણ છે.
♦ આવી રહેલા વેસ્ટર્ન ડિસ્ટર્બન્સના કારણે પશ્ચિમી હિમાલય પ્રદેશ, પંજાબ અને હરિયાણા, ચંદીગઢ અને દિલ્હીમાં આવતીકાલે સૌથી વધુ સક્રિયતા સાથે 30 એપ્રિલથી 01 મે દરમિયાન છુટાછવયા વરસાદી ઝાપટા/ગાજવીજ સાથે વરસાદ પડવાની શક્યતા છે.
.
GP/DS
(Visitor Counter : 139
કેન્દ્રીય જાહેર સેવા આયોગ
UPSC દ્વારા જૂન, 2022માં ભરતીના પરિણામોને અંતિમ સ્વરૂપ આપવામાં આવ્યું
યુનિયન પબ્લિક સર્વિસ કમિશન દ્વારા જૂન, 2022 દરમિયાન નીચેના ભરતી પરિણામોને અંતિમ સ્વરૂપ આપવામાં આવ્યું છે. ભલામણ કરેલ ઉમેદવારોને પોસ્ટ દ્વારા વ્યક્તિગત રીતે જાણ કરવામાં આવી છે.
લિંક જોવા માટે અહીં ક્લિક કરો
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 124
પ્રધાનમંત્રીનું કાર્યાલય
પ્રધાનમંત્રીએ જાણીતા અર્થશાસ્ત્રી અને પર્યાવરણવિદ્ પ્રો. રાધામોહનના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ જાણીતા અર્થશાસ્ત્રી અને પર્યાવરણવિદ્ પ્રો. રાધામોહનજીના નિધન અંગે દુઃખ વ્યક્ત કર્યુ હતું.
પ્રધાનમંત્રીએ એક ટ્વીટમાં કહ્યું, “પ્રો. રાધામોહનજી કૃષિ અને ખાસ કરીને સાતત્યપૂર્ણ અને ઓર્ગેનિક પ્રથાઓને અપનાવવા માટે અત્યંત આતુર રહેતા. તેમણે ઈકોનોમી અને ઈકોલોજી સંબંધિત વિષયો પરના તેમના જ્ઞાનથી સન્માન પ્રાપ્ત કર્યુ હતું. તેના નિધનથી દુઃખી છું. તેમના પરિવારજનો અને પ્રશંસકોને સાંત્વના. ઓમ શાંતિ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી બીજુ પટનાયકને તેમની જન્મજયંતી પર શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ શ્રી બીજુ પટનાયકને તેમની જન્મજયંતી પર શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
“હું એક નોંધપાત્ર નેતા અને સંસ્થાના નિર્માતા બીજુ બાબુને તેમની જન્મજયંતી પર, શ્રદ્ધાંજલિ અર્પણ કરું છું. તેઓ એક ગતિશીલ અને બહુપક્ષીય વ્યક્તિત્વ હતા જેમણે ઓડિશાની પ્રગતિમાં અપ્રતિમ યોગદાન આપ્યું છે. ઈમરજન્સી સામે લડવામાં તેમની ભૂમિકા પણ નોંધપાત્ર છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 17 ઓગસ્ટે ટોક્યો 2020 પેરાલિમ્પિક ગેમ્સ માટે ભારતીય ટુકડી સાથે વાતચીત કરશે
પ્રધાનમંત્રી શ્રી નરેન્દ્ર મોદી 17 ઓગસ્ટના રોજ સવારે 11 વાગ્યે વીડિયો કોન્ફરન્સિંગ દ્વારા ટોક્યો 2020 પેરાલિમ્પિક ગેમ્સ માટે ભારતીય પેરા-એથ્લેટ દળ સાથે વાતચીત કરશે.
9 રમત શાખાઓમાંથી 54 પેરા રમતવીરો રાષ્ટ્રનું પ્રતિનિધિત્વ કરવા માટે ટોક્યો જશે. પેરાલિમ્પિક રમતો માટે આ ભારતની અત્યાર સુધીની સૌથી મોટી ટુકડી છે. વાતચીત દરમિયાન કેન્દ્રીય રમત મંત્રી પણ હાજર રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રી 18મી માર્ચે માતૃભૂમિના શતાબ્દી વર્ષની વર્ષભરની ઉજવણીનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 18મી માર્ચ, 2022ના રોજ સવારે 11 વાગ્યે વીડિયો કોન્ફરન્સિંગ દ્વારા માતૃભૂમિ - મલયાલમ દૈનિક -ના શતાબ્દી વર્ષની વર્ષભરની ઉજવણીનું ઉદ્ઘાટન કરશે.
માતૃભૂમિએ 18 માર્ચ, 1923ના રોજ કામ કરવાનું શરૂ કર્યું. તે સામાજિક સુધારણા અને વિકાસલક્ષી એજન્ડાને આગળ ધપાવવામાં મોખરે છે, જ્યારે રાષ્ટ્રીય હિતના મુદ્દાઓને સતત પ્રકાશિત કરે છે. માતૃભૂમિની 15 આવૃત્તિઓ અને 11 સામયિકો છે. ઉપરાંત, માતૃભૂમિ પુસ્તક વિભાગ સમકાલીન રસના મુદ્દાઓની વિશાળ શ્રેણી પર શીર્ષકો પ્રકાશિત કરે છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(